CELEX: 22017D1026
Language: sk
Date: 2015-10-30 00:00:00
Title: Rozhodnutie Spoločného výboru EHP č. 237/2015 z 30. októbra 2015, ktorým sa mení príloha I (Veterinárne a fytosanitárne záležitosti) k Dohode o EHP [2017/1026]

22.6.2017   
               
               
                  SK
               
               
                  Úradný vestník Európskej únie
               
               
                  L 161/6
               
            ROZHODNUTIE SPOLOČNÉHO VÝBORU EHP
      č. 237/2015
      z 30. októbra 2015,
      ktorým sa mení príloha I (Veterinárne a fytosanitárne záležitosti) k Dohode o EHP [2017/1026]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) 2015/728 zo 6. mája 2015, ktorým sa mení definícia špecifikovaného rizikového materiálu v prílohe V k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), sa má začleniť do Dohody o EHP.
               
            
                  (2)
               
               
                  Nariadenie Komisie (EÚ) 2015/1162 z 15. júla 2015, ktorým sa mení definícia špecifikovaného rizikového materiálu v prílohe V k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (2), sa má začleniť do Dohody o EHP.
               
            
                  (3)
               
               
                  Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v kapitole I úvodnej časti odseku 2 prílohy I k Dohode o EHP.
               
            
                  (4)
               
               
                  Vykonávacie rozhodnutie Komisie 2013/503/EÚ (3), začlenené do Dohody o EHP rozhodnutím Spoločného výboru EHP 167/2014 (4), sa týka právnych predpisov o živých zvieratách okrem rýb a živočíchov akvakultúry. Preto by sa malo uviesť, že vykonávacie rozhodnutie 2013/503/EÚ sa neuplatňuje na Island.
               
            
                  (5)
               
               
                  Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k dohode o EHP. Toto rozhodnutie sa preto neuplatňuje na Lichtenštajnsko.
               
            
                  (6)
               
               
                  Príloha I k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola I prílohy I k Dohode o EHP sa mení takto:
      
                  1.
               
               
                  V časti 7.1 sa v bode 12 [nariadenie Európskeho parlamentu a Rady (ES) č. 999/2001] dopĺňajú tieto zarážky:
                  
                              „—
                           
                           
                              
                                 32015 R 0728: nariadenie Komisie (EÚ) 2015/728 zo 6. mája 2015 (Ú. v. EÚ L 116, 7.5.2015, s. 1),
                           
                        
                              —
                           
                           
                              
                                 32015 R 1162: nariadenie Komisie (EÚ) 2015/1162 z 15. júla 2015 (Ú. v. EÚ L 188, 16.7.2015, s. 3).“
                           
                        
            
                  2.
               
               
                  V časti 7.2 sa v bode 59 (vykonávacie rozhodnutie Komisie 2013/503/EÚ) dopĺňa tento text:
                  „Tento právny akt sa neuplatňuje na Island.“
               
            Článok 2
      Znenie nariadení (EÚ) 2015/728 a (EÚ) 2015/1162 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. novembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. októbra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 116, 7.5.2015, s. 1.
      
         (2)  Ú. v. EÚ L 188, 16.7.2015, s. 3.
      
         (3)  Ú. v. EÚ L 273, 15.10.2013, s. 38.
      
         (4)  Ú. v. EÚ L 202, 30.7.2015, s. 12.
      
         (*1)  Ústavné požiadavky neboli oznámené.